
MUNICIPIUL TIMISOARA
DIRECȚIA REVITALIZARE URBANĂ

BIROUL EFICIENTIZARE ENERGETICĂ BLOCURI
E.I.P/ D.P. nr. 1474/30.08.2021
Nr. SC2022-
RAPORT DE SPECIALITATE
privind modificarea HCL nr. 410/21.09.2020 privind aprobarea documentației
 tehnico-economice, a indicatorilor tehnico-economici - faza PT și a anexei privind descrierea sumară a investiției pentru obiectivul
 „Reabilitare termică imobil str. Intrarea Doinei, nr. 19-21-23-25-31”

Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind modificarea HCL nr. 410/21.09.2020 privind aprobarea documentației tehnico-economice, a indicatorilor tehnico-economici - faza PT și a anexei privind descrierea sumară a investiției pentru obiectivul „Reabilitare termică imobil str. Intrarea Doinei, nr. 19-21-23-25-31”,
      
 Facem următoarele precizări:
Documentația tehnico-economică în baza căreia a fost semnat contractul de finanțare nr. 4078/19.03.2019, pentru proiectul „Reabilitare termică imobil str. Intrarea Doinei, nr. 19-21-23-25-31”, a fost întocmită la faza DALI.
Având în vedere Ghidul specific pentru POR 2014-2020, Axa prioritară 3, Prioritatea 3.1, Instrucțiunea nr. 112/08.03.2019 a Autorității de Management pentru POR cu privire la aplicarea prevederilor art. 71 din OUG 114/2018 actualizată, privind instituirea unor măsuri în domeniul investiților publice și a unor măsuri fiscal-bugetare, modificarea și completarea unor acte normative și prorogarea unor termene, au fost actualizate consumurile cu manopera și, în consecință, a fost necesară actualizarea Devizul general la faza de Proiect tehnic (PT).
Urmare a acestei actualizări, prin Hotărârea nr. 410 din data de 21.09.2020 Consiliul Local a aprobat documentația tehnico-economică, indicatorii tehnico-economici - faza PT și anexa privind descrierea sumară a investiției pentru obiectivul „Reabilitare termică imobil str. Intrarea Doinei, nr. 19-21-23-25-31”.
Conform Devizului General aprobat prin HCL nr. 410/21.09.2020  valoarea totală estimată a investiției este de 6.284.359,67 lei (inclusiv TVA), din care valoarea aferentă C+M este de 5.639.451,70 lei (inclusiv TVA).
Pentru atribuirea contractului de execuție lucrări au fost organizate 5 proceduri de achiziție publică în perioada decembrie 2020 - noiembrie 2021, care s-au anulat din cauza neprezentării ofertanților.
Ținând cont de cele prezentate mai sus și de faptul că de la data întocmirii devizelor care au stat la baza documentației tehnico-economice depuse în SEAP, au trecut 19 luni, iar prețurile materialelor de construcții, a combustibililor, etc., au crescut semnificativ, pentru a atrage interesul operatorilor economici de a depune oferte pentru contractul de execuție lucrări, prin adresa cu nr. SC2022-5884/10.03.2022 s-a solicitat prestatorului serviciilor de proiectare SC ALPIN CONSTRUCT SRL necesitatea actualizării devizelor în concordanță cu prețurile de pe piață.
Astfel, prin actualizarea Devizului General, valoarea totală estimată a investiției este de 11.353.692,65 lei (inclusiv TVA), din care valoarea aferentă C+M este de 10.072.483,55 lei (inclusiv TVA.

În concluzie,  
PROPUNEM:
- aprobarea înlocuirii Anexei 1 la Hotărârea Consiliului Local  nr. 410/21.09.2020 cu Anexa 1 care va cuprinde indicatorii valorici ai obiectivului de investiții „Reabilitare termică imobil str. Intrarea Doinei, nr. 19-21-23-25-31”,  rezultați în urma actualizării Devizului General.
- aprobarea înlocuirii Anexei 2 la Hotărârea Consiliului Local nr. 410/21.09.2020 cu Anexa 2 care va cuprinde Devizul General actualizat al proiectului în valoare de 11.353.692,65 lei (inclusiv TVA).
- asigurarea din bugetul local a sumelor suplimentare rezultate în urma actualizării Devizului General.
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind modificarea HCL nr. 410/21.09.2020 privind aprobarea documentației tehnico-economice, a indicatorilor tehnico-economici - faza PT și a anexei privind descrierea sumară a investiției pentru obiectivul „Reabilitare termică imobil str. Intrarea Doinei, nr. 19-21-23-25-31”, îndeplinește condițiile tehnice pentru a fi supus dezbaterii și aprobării plenului consiliului local. 

